માનવમિત્ર, અમદાવાદ : ઉત્તર ભારતીયો લોકો ઉપર થઇ રહેલા હુમલા વચ્ચે મોટી સંખ્યામાં હિજરત કરી રહ્યા છે. ઉત્તર ભારતમાંથી ૫૦૦૦૦થી પણ વધુ લોકો હજુ સુધી ગુજરાતના જુદા જુદા ભાગોમાંથી વતન પરત ફરી ચુક્યા છે. એક અગ્રણી અંગ્રેજી અખબારમાં આ અંગેના અહેવાલ પ્રકાશિત કરાયા બાદ સરકારની ચિંતા વધી ગઈ છે. ૧૪ મહિનાની બાળકી ઉપર બળાત્કારની ઘટના બન્યા બાદ ઉત્તર ભારતીયો ઉપર કેટલીક જગ્યાએ હુમલા કરવામાં આવી ચુક્યા છે. જેના પરિણામ સ્વરુપે દહેશતમાં રહેલા ૫૦૦૦૦થી પણ વધુ લોકો પોતાના વતન પરત ફરી ચુક્યા છે. વતન ફરવાનો સિલસિલો જારી રહ્યો છે. ગીતા મંદિર બસ સ્ટેન્ડ, રેલવે સ્ટેશન ઉપર મોટી સંખ્યામાં ઉત્તર ભારતીય લોકોને વતન ફરતા હાલમાં જાઇ શકાય છે.